The Shaolin Temple

The Shaolin Temple er en kinesisk action- og kampsportfilm fra 1982 regissert av Chang Hsin Yen. Filmen handler om Jue Yuan, en ung mann som er oppsatt på å hevne drapet på sin far. Faren ble drept av keiser Wang, en mektig krigsherre som urettmessig har innsatt seg selv om keiser i den østlige delen av riket. Jue blir alvorlig såret under sitt første hevnforsøk, men klarer såvidt å komme seg unna og søker tilflukt i Shaolintempelet. Der lærer han kung fu og etter noen år føler han seg sterk nok til å gjennomføre sin hevn. Han får med seg flere av munkene ved tempelet og underveis ender de opp med å redde livet til den riktige keiseren, noe som de blir rikelig belønnet for. Handlingen er lagt til Kina på starten av 600-tallet, en brytningstid der Tang-dynastiet er i ferd med å erstatte Sui-dynastiet. Den er løst basert på en historisk hendelse. Hovedrollen spilles av Jet Li (hans filmdebut). 

The Shaolin Temple var en av de første store samproduksjonene mellom Hongkong og Fastlands-Kina. Den ble meget populær i Øst-Asia og i særdeleshet i Kina. Filmens originalspråk er kinesisk, men den ble lansert internasjonalt med engelsk dubbet tale. 

Den har fått to oppfølgere: Kids from Shaolin (1984) og Martial Arts of Shaolin (1986). I 2011 kom en nyinnspilling: Shaolin.

Om filmen 
The Shaolin Temple ble ble svært populær i Øst-Asia, særdeles i Kina, hvor den solgte om lag 500 millioner billetter og ble den mest innbringende filmen til da. I tillegg solgte den  billetter i Hongkong. Den ble også meget populær i Singapore, Sør-Korea og Japan.

The Shaolin Temple ble innspilt i 1980–1981, på location ved Shaolintempelet, som den første spillefilm noen sinne. Tempelet var den gang preget av forfall, men etter at filmen hadde gått sin seiersgang startet arbeidet med å restaurere bygningen, og etterhvert ble den en turistdestinasjon. Innspillingen tok nærmere to år og måtte settes på pause i seks måneder på grunn av at Li hadde pådratt seg beinbrudd.

Dette var også første kampsportfilmen innspilt i Kina.

Det er beregnet at den innbakte 161,6 millioner yuan i Kina. Et beløp som tilsvarer omtrent 350 millioner norske kroner, som omregnet til dagens verdi (2022) vil utgjøre om lag 15 milliarder kroner.

Produksjonkostnadene var på HK$1,6 million (drøyt to millioner kroner).

The Shaolin Temple har (per 2023) oppnådd karakteren 6,8 (av 10) på filmdatabasen IMDb (basert på 4600 stemmer). Den ble tildelt spesialprisen ved Huabiao Awards i Kina.

Rollebesetning 

 Jet Li – Jue Yuan
 Yu Chenghui – General Wang Renze 
 Ding Lan – Bai Wu Xia
 Yu Hai – Sifu
 Hu Jianqiang – Wu Kong
 Jian-kui Sun – Se Kong
 Liu Huailiang – Liao Kong
 Wang Jue – Ban Kong
 Du Chuanyang – Wei Kong
 Cui Zhiqiang – Xuan Kong
 Xun Feng – Dao Kong
 Pan Hanguang – Zhi Cao
 Fan Ping – Hui Neng
 Jiang Hongbo – Hui Yin
 Shan Qi Bo Tong – Hui Yang
 Zhang Jianwen – Fang Zhang
 Yang Dihua – Seng Zhi
 Wang Guangkuan – Li Shimin
 Ji Chunhua – Tu Ying
 Pan Qingfu – første general
 Su Fei – andre general
 Chen Guo'an – tredje general
 Bian Lichang – fjerde general
 Wang Guoyi – femte general
 Kong Fanyan – sjette general
 Sun Shengjun – syvende general
 Yan Dihua – Shaolin Senior munk
 Hung Yan-yan – Shaolin student

Referanser

Eksterne lenker 
 

Filmer fra 1982
Kinesiske actionfilmer
Kinesiske kampsportfilmer
Kinesiske historiske filmer
Filmer lagt til Kina
Filmer satt til 600-tallet
Hongkongkinesiske actionfilmer
Hongkongkinesiske kampsportfilmer
Hongkongkinesiske historiske filmer